L’intercanvi lingüístic és una activitat que s’emmarca en la categoria de l’aprenentatge de llengües no formal. No s’ha de confondre amb una classe o un curs de llengua, sinó que s’ha d’entendre com un complement. A més, també es tracta d’un intercanvi entre iguals: cada estudiant ofereix conversa en la seva llengua a canvi de conversa en la llengua del company, de manera que tots dos són aprenents d’una de les llengües i parlants nadius de l’altra.   Els objectius principals de la Borsa d’intercanvi lingüístic de la UB són, d’una banda, contribuir a l’acollida lingüística dels estudiants de mobilitat i ajudar-los a incorporar-se a la vida acadèmica i cultural de la ciutat i, de l’altra, facilitar la internacionalització dels estudiants locals.